NORAKSTS

|  |  |
| --- | --- |
| 24.07.2025. | Nr.10/6 |

###### GROZĪJUMS JELGAVAS VALSTSPILSĒTAS PAŠVALDĪBAS DOMES 2025.GADA 28.MAIJA LĒMUMĀ NR.6/12 “ČIEKURU IELAS NOSAUKUMA PIEŠĶIRŠANA TRANSPORTA INFRASTRUKTŪRAS TERITORIJAI 3.LĪNIJĀ 18Z, JELGAVĀ”

**Atklāti balsojot: PAR – 15** (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Jelgavas valstspilsētas pašvaldības iestādē “Centrālā pārvalde” ir saņemts O.Kroniņa 2025. gada 16. maija iesniegums, kurā lūgts piešķirt ielas statusu šķērsielai starp 3.līniju un 4.līniju, Jelgavā, kas savienojas ar jaunizbūvēto Čiekuru ielu.

Saskaņā ar Nekustamā īpašuma valsts kadastra informācijas sistēmas datiem, šķērsiela starp 3.līniju un 4.līniju, Jelgavā, atrodas uz zemes vienības ar kadastra apzīmējumu 0900 021 0530. Saskaņā ar Zemgales rajona tiesas Jelgavas pilsētas zemesgrāmatas nodalījuma Nr.100000203883 datiem zemes vienība ar kadastra apzīmējumu 0900 021 0530 (turpmāk – Zemes vienība) ietilpst nekustamā īpašuma 3.līnija 9H, Jelgava (kadastra numurs 0900 021 0530) sastāvā. Zemes vienībai ir noteiktas ielu sarkanās līnijas un saskaņā ar Jelgavas pilsētas teritorijas plānojumu 2009.-2021.gadam ar grozījumiem, kas apstiprināti ar Jelgavas pilsētas domes 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, Zemes vienības atļautā izmantošana ir satiksmes transporta infrastruktūras apbūve (TR).

No minētās transporta infrastruktūras teritorijas paredzēta piekļuve 31 (trīsdesmit vienam) savrupmāju apbūves gabalam.

Ievērojot minēto un pamatojoties uz Administratīvo teritoriju un apdzīvoto vietu likuma 11.panta trešo daļu un Pašvaldību likuma 10.panta pirmās daļas 6.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt grozījumu Jelgavas valstspilsētas pašvaldības domes 2025. gada 28. maija lēmumā Nr.6/12 “Čiekuru ielas nosaukuma piešķiršana transporta infrastruktūras teritorijai 3.līnijā 18Z, Jelgavā” un izteikt lēmuma lemjošo daļu šādā redakcijā:

“Piešķirt ielas nosaukumu “Čiekuru iela” transporta infrastruktūras teritorijai 3.līnijā 18Z, Jelgavā (nekustamā īpašuma kadastra numurs 0900 021 0878, zemes vienības kadastra apzīmējums 0900 021 0773) un transporta infrastruktūras teritorijai 3.līnijā 9H, Jelgavā (nekustamā īpašuma kadastra numurs 0900 021 0530, zemes vienības kadastra apzīmējums 0900 021 0530).”

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. jūlijā